(c)

Omjer energetske učinkovitosti EERPL(Tj) u uvjetima djelomičnog opterećenja A, B, C i D utvrđuje se kako je objašnjeno u nastavku: Pri uvjetima djelomičnog opterećenja A (puno opterećenje), deklarirani kapacitet jedinice smatra se jednakim opterećenju hlađenja (PdesignR). U uvjetima djelomičnog opterećenja B, C ili D postoje dvije mogućnosti: i. Ako deklarirani kapacitet (DC) jedinice odgovara potrebnom opterećenju hlađenja, primjenjuje se odgovarajuća EERDC vrijednost jedinice. To je moguće kod jedinica s promjenjivim kapacitetom. EERPL(TB,C or D) = EERDC ii. Ako je deklarirani kapacitet jedinice veći od potrebnog opterećenja hlađenja, primjenjuje se ciklus uključivanja/isključivanja jedinice. To je moguće kod jedinica s fiksnim ili promjenjivim kapacitetom. U takvim slučajevima za izračunavanje odgovarajuće vrijednosti EERPL nužno je upotrijebiti koeficijent degradacije (Cc). Takav je izračun objašnjen u nastavku. 1. Za jedinice s fiksnim kapacitetom: Kako bi se izračunala prosječna temperatura na izlazu u jedinici vremena, potrebno je s pomoću jednadžbe navedene u nastavku utvrditi ulazne i izlazne temperature za ispitivanje kapaciteta: toutlet,average = t inlet,capacity test + (toutlet,capacity test – tinlet,capacity test) * CR pri čemu je: — t inlet,capacity test = temperatura vode na ulazu izmjenjivača topline (isparivača) (za uvjete B, C ili D, kako je utvrđeno u tablicama 22. i 23. Priloga III. Uredbi (EU) 2016/2281) — t outlet,capacity test = temperatura vode na izlazu izmjenjivača topline (isparivača) (za uvjete B, C ili D, kako je utvrđeno u tablicama 22. i 23. Priloga III. Uredbi (EU) 2016/2281) — t outlet,average = srednja temperatura vode na izlazu izmjenjivača topline (isparivača) u ciklusu uključivanja/isključivanja jedinice (na primjer + 7 °C kako je utvrđeno u tablicama 22. i 23. Priloga III. Uredbi (EU) 2016/2281) — CR = omjer kapaciteta izračunan kao opterećenje hlađenja (PR) podijeljeno s kapacitetom hlađenja (Pd) u istim uvjetima rada, na sljedeći način: Za utvrđivanje vrijednosti toutlet,average pri svim uvjetima (B, C, D) potreban je postupak ponavljanja u kojem je kapacitet hlađenja rashladnog uređaja (regulacijski korak) veći od opterećenja hlađenja. — Ispitivanje se provodi pri temperaturi toutlet iz tablica 22. ili 23. Uredbe (EU) 2016/2281 uz brzinu protoka vode kako je utvrđena za ispitivanja pri uvjetima „A” za rashladne uređaje s fiksnim protokom vode ili s fiksnom temperaturnom razlikom za rashladne uređaje s promjenjivim protokom, — najprije se izračunava omjer kapaciteta (CR), — zatim se primjenjuje izračun za toutlet_average za dobivanje ispravljene vrijednosti toutlet,capacity pri kojoj će se provesti ispitivanje radi dobivanja toutlet,average jednakog izlaznoj temperaturi, kako je definirano u tablicama 22. i 23. Priloga III. Uredbi (EU) 2016/2281, — zatim se ispitivanje ponavlja s ispravljenom vrijednošću toutlet pri istoj brzini protoka vode, — omjer kapaciteta (CR) se zatim ponovno izračunava, — prethodni koraci ponavljaju se sve dok vrijednosti CR i toutlet,capacity test ne postanu nepromijenjene. Zatim se za svaki od uvjeta djelomičnog opterećenja B, C i D vrijednost EERPL izračunava na sljedeći način: Tekst slike pri čemu je: — EERDC vrijednost EER-a koja odgovara deklariranom kapacitetu (DC) jedinice pri istim temperaturnim uvjetima kao i pri uvjetima djelomičnog opterećenja B, C i D, — CC koeficijent degradacije za rashladne uređaje pri uvjetima djelomičnog opterećenja B, C i D, — CR omjer kapaciteta pri uvjetima djelomičnog opterećenja B, C i D. Za rashladne uređaje degradacija koja nastaje učinkom izjednačenja tlaka pri ponovnom pokretanju jedinice može se smatrati zanemarivom. Jedini učinak koji utječe na vrijednost EER-a u cikličnom radu je preostali utrošak snage kada je kompresor isključen. Utrošak električne energije u fazi kada je kompresor jedinice u stanju isključenosti mjeri se kada je kompresor isključen barem 10 minuta. Koeficijent degradacije Cc utvrđuje se za svaki omjer djelomičnog opterećenja na sljedeći način: Ako Cc nije utvrđen ispitivanjem uzima se zadani koeficijent degradacije Cc koji iznosi 0,9. 2. Za jedinice s promjenjivim kapacitetom: Deklarirani kapacitet i vrijednost EERPL utvrđuju se na najbližem koraku ili stupnju povećanja koji dopušta regulacija kapaciteta jedinice kako bi se ostvarilo potrebno opterećenje hlađenja. Ako se u ovom koraku ne može ostvariti potrebno opterećenje hlađenja unutar ± 10 % (npr. od 9,9 kW do 8,1 kW za potrebno opterećenje hlađenja od 9 kW), kapacitet i vrijednost EERPL utvrđuju se na definiranim temperaturama djelomičnog opterećenja za korake s obje strane potrebnog opterećenja hlađenja. Zatim se kapacitet pri djelomičnom opterećenju i EERPL na potrebnom opterećenju hlađenja utvrđuju linearnom interpolacijom rezultata dobivenih u ta dva koraka. Ako je najmanji regulacijski korak jedinice veći od potrebnog opterećenja hlađenja, EERPL pri potrebnom omjeru djelomičnog opterećenja izračunava se primjenom jednadžbe za jedinice s fiksnim kapacitetom.